title: Arén de Noguera
text: Este articlo tracta sobre Areny, municipio de Ribagorza. Ta atros emplegos de lo toponimo Areny, veyer Areny (desambigación).
  
  Arén de Noguera (en catalán Areny de Noguera, en castellano Arén) ye un municipio aragonés de la provincia de Uesca situato en la comarca de Ribagorza, en la val de la Noguera Ribagorzana.
  
  La suya población ye de  habitants en una superficie de 119,3 km², con una densidat de población de  hab/km².
  
  Parla 
  Lo catalán d'Arén se diferencia de las atras parlas de Ribagorza y Litera (ribagorzano catalán) car encara mantién la G, J sonora de lo catalán, sin l'apichat tipico de lo ribagorzano.
  
  Como en l'Alta Ribagorza central (aria de Las Pauls), la Val d'Isabana y las parlas de la cantonada nord-este de Litera, la rematanza en -es de lo catalán que ye en los plurals femenins y verbos en segunda presona singular se prenuncia /-as/, por eixemplo:
  
  vingas en cuenta de vingues.
  las casas en cuenta de les cases.
  
  Toponimia 
  En un texto de 1232 s'escribiba Aregn. Lo toponimo s'interpreta a partir de lo latín ARENEUM, que da Areny d'alcuerdo con la fonetica catalana y Arinyo d'alcuerdo con la fonetica aragonesa. Bi ha atro Areny en la comarca de lo Matarranya. Seguntes Javier Terrado Pablo l'adchectivo ARENEUM se referiba a lo pueyo sobre a on ha creixiu este lugar y que ye feito d'arenita.
  
  Agustín Ubieto Arteta cita lo solo toponimo documental medieval Aregn en la suya obra Toponimia aragonesa medieval, encara que de feito en los textos escritos en Ribagorza en latín medieval bi ha abundants y conoixitas a lo Castro Arinio, ye dicir "Castiello d'Arinyo" en aragonés y Castell d'Areny en catalán.
  
  Cheografía 
  La localidat d'Arén de Noguera ye situata a 709 metros d'altaria sobre lo ran de la mar, a una distancia de 130 km de la ciudat de Uesca, la capital de la suya provincia.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
  Arén de Noguera ye conoixiu por los suyos chacimientos paleontolochicos, entre os que cal destacacar o Chacimiento de icnitas de Arén con icnitas y o Chacimiento de uesos de dinosaurio de Blai con uesos de dinosauros. En iste zaguer se descubrió la especie de dinosauro Arenyosaurus ardevoli. Bi ha un museu dedicau a los dinosauros en lo centro de la villa y camins senyalizaus pa visitar los chacimientos.
  
  En lo suyo termin municipal bi ha molimentos megaliticos: dos dolmens (La Cabaneta del Fornó y La Cabaneta del Tancat de Dalt), un menhir y ripas de piedras en Cornudella de Valira.
  
  Lo nuclio antigo d'Arén ye considerau conchunto historico y artistico. Amés, lo municipio cuenta con un centro d'interpretación de Ribagorza, situau en la mesma plaza mayor, en la Casa d'el Gobernador, y l'Associació Cultural d'Areny, como tamién los restos d'una necropoli con tumbas antropomorfas anterior a lo sieglo IX.
  
  Fiestas 
  21 de mayo y 10 d'aviento
  
  Referencias
  
  Veyer tamién 
  Lista de municipios de Uesca.
  
  Vinclos externos 
  
  Pachina web oficial municipal.